লেসলি অ্যাডেল হ্যাজেলটন (সেপ্টেম্বর ২০, ১৯৪৫ - ২৯ এপ্রিল, ২০২৪) একজন ব্রিটিশ-আমেরিকান লেখক এবং সাংবাদিক ছিলেন। বার্কশায়ারের রেডিং-এ তার জন্ম, ১৯৭৯ সালে মার্কিন যুক্তরাষ্ট্রে চলে গিয়ে স্থায়ীভাবে বসবাস করার পূর্বে তিনি ইসরায়েলে একজন সংবাদদাতা হিসাবে তার কর্মজীবন শুরু করেন। তিনি যানবাহন, ইতিহাস,রাজনীতি এবং ধর্মসহ বিভিন্ন বিষয়ে লিখতেন। টাইম, দ্য জেরুজালেম পোস্ট এবং দ্য নিউ ইয়র্ক টাইমসের জন্যও তিনি লেখালেখি করেছেন এবং তার রচনাভাণ্ডারে রয়েছে বেশ কয়েকটি বই।   পরিচয় এবং শিক্ষা   লেসলি অ্যাডেল হ্যাজেলটন ১৯৪৫ সালে ইংল্যান্ডের বার্কশায়ারের রেডিং-এর একটি অর্থোডক্স ইহুদি পরিবারে জন্মগ্রহণ করেন। তিনি মনোবিজ্ঞানে দুটি ডিগ্রি লাভ করেন (বিএ, ম্যানচেস্টার ইউনিভার্সিটি, এমএ হিব্রু ইউনিভার্সিটি অব জেরুজালেম)।"About the author." 'After the Prophet.' 2009.<http://www.aftertheprophet.com >   কর্মজীবন   হ্যাজেলটন ১৯৬৬ থেকে ১৯৭৯ সাল পর্যন্ত জেরুজালেমে এবং ১৯৭৯ থেকে ১৯৯২ সাল পর্যন্ত নিউইয়র্ক সিটিতে ছিলেন। পরে তিনি মার্কিন নাগরিক হন। তিনি জেরুজালেম থেকে টাইম এবং দ্য জেরুজালেম পোস্টের জন্য সাংবাদিকতা করেছেন এবং দ্য নিউ ইয়র্ক টাইমস, দ্য নিউ ইয়র্ক রিভিউ অফ বুকস, হার্পারস, দ্য নেশন এবং দ্য নিউ রিপাবলিক সহ অসংখ্য প্রকাশনায় মধ্যপ্রাচ্য নিয়ে লিখেছেন। তিনি ডেট্রয়েট ফ্রি প্রেসের জন্য যানবাহন সম্পর্কে লিখেছেন।  হ্যাজেলটন নিজের পরিচয়ে বলেন, তিনি "একজন ইহুদি - একসময় র‍্যাবাই হওয়ার কথা ভাবা প্রাক্তন কনভেন্ট স্কুল ছাত্রী যার স্বপ্ন ছিল সন্ন্যাসিনী হওয়া; এবং একজন অজ্ঞেয়বাদী - যিনি ধর্মীয় রহস্যের গভীর অনুভূতিকে ধারণ করেন যদিও সংগঠিত ধর্মের সাথে তার কোন সম্পর্ক নেই"।Seattle Times 10/26/07 তিনি বলতেন, "সবকিছুই হেঁয়ালি (প্যারাডক্স)" এবং "এক-মাত্রিক চিন্তা করাটাই বিপদ"।Publishers Weekly 5/21/07  ২০১০ এর এপ্রিলে, তিনি দ্য অ্যাক্সিডেন্টাল থিওলজিস্ট চালু করেন। এটি একটি ব্লগ যা তার ভাষায় "ধর্ম, রাজনীতি এবং অস্তিত্বের উপর একটি অজ্ঞেয়বাদী দৃষ্টিকোণ"।The Accidental Theologist/Who Is the AT?<http://accidentaltheologist.com/about/> ২০১১ এর সেপ্টেম্বরে, তিনি সাহিত্যে দ্য স্ট্রেঞ্জার'স জিনিয়াস অ্যাওয়ার্ড পান এবং ২০১২ সালের শরৎকালে টাউন হল সিয়াটলের উদ্বোধনী স্কলার-ইন-রেসিডেন্স ছিলেন। তিনি একাধিক প্রধান ধর্মের চিত্র সম্পর্কে বই লিখেছেন।  তার শেষ বই, অ্যাগনস্টিক: আ স্পিরিটেড ম্যানিফেস্টো, ছিল পাবলিশার্স উইকলি মনোনীত ২০১৬ সালের বসন্তের সবচেয়ে প্রত্যাশিত প্রকাশনা। দ্য নিউ ইয়র্ক টাইমস এটিকে "অত্যাবশ্যক এবং ঝামেলা জনক" এবং "বিস্তৃত... তবু আমাদের মানুষের দৈনন্দিন জীবনে ঘনিষ্ঠভাবে জড়িত রচনা" বলে প্রশংসা করে।   ব্যক্তিগত জীবন এবং মৃত্যু  ১৯৯২ সালে, হ্যাজেলটন সিয়াটলে চলে আসেন, যেখানে তিনি একটি ভাসমান বাড়িতে থাকতেন। তার প্রান্তিক কিডনি ক্যান্সার ধরা পড়ে। তিনি চিকিৎসা না গ্রহণের অধিকার গ্রহণ করেন এবং ২৯ এপ্রিল, ২০২৪-এ ৭৮ বছর বয়সে তার বাড়িতে সহায়তার মাধ্যমে আত্মহত্যায় মারা যান।  বই  ধর্ম এবং রাজনীতি সম্পর্কে:   অ্যাগনস্টিক: আ স্পিরিটেড ম্যানিফেস্টো ২০১৬ (নিউ ইয়র্ক টাইমস এডিটরস চয়েস)  দ্য ফার্স্ট মুসলিম: দ্য স্টোরি অব মুহাম্মাদ (২০১৩) (নিউ ইয়র্ক টাইমস এডিটরস চয়েস)  আফটার দ্য প্রফেট: দ্য এপিক স্টোরি অব দ্য হিরো স্প্লিট (২০০৯) (বিজয়ী: 2010 PEN-USA বুক অ্যাওয়ার্ড।)PEN-USA<http://www.penusa.org/node/149 >  ইজেবেল: দ্য আনটোল্ড স্টোরি অব দ্য বাইবেলস হারলট কুইন (২০০৭) (বিজয়ী: ২০০৮ ওয়াশিংটন বুক অ্যাওয়ার্ড।)Seattle Public Library<>  মেরি: অ্যা ফ্লেশ-অ্যান্ড-ব্লাড বায়োগ্রাফি (২০০৪) (বিজয়ী: ২০০৫ ওয়াশিংটন বুক অ্যাওয়ার্ড।)Seattle Public Library<>  জেরুজালেম, জেরুজালেম: আ মেমোয়ার অব ওয়ার অ্যান্ড পিস, প্যাশন অ্যান্ড পলিটিক্স (বিজয়ী: ১৯৮৭ আমেরিকান ইহুদি কমিটি/প্রেজেন্ট টেনস বুক অ্যাওয়ার্ড)।  হোয়্যার মাউন্টেইনস রোর: আ পারসনাল রিপোর্ট ফ্রম দ্য সিনাই  ইসরায়েলি উইমেন: দ্য রিয়্যালিটি বিহাইন্ড দ্য মিথ  তার অন্যান্য বইয়ের মধ্যে রয়েছে:   ইংল্যান্ড, ব্লাডি ইংল্যান্ড: অ্যান এক্সপ্যাট্রিয়েটস রিটার্ন  কনফেশনস অব আ ফাস্ট উওম্যান (১৯৮৬)  ড্রাইভিং টু ডেট্রয়েট: অ্যান অটোমোটিভ ওডিসি   তথ্যসূত্র    বহিঃসংযোগ   হু ইজ দ্য এটি? দ্য অ্যাক্সিডেন্টাল থিওলজিস্ট    দ্য ডাউট এসেনশিয়াল টু ফেইথ  অন রিডিং দ্য কোরান  বিষয়শ্রেণী:১৯৪৫-এ জন্ম বিষয়শ্রেণী:২০২৪-এ মৃত্যু বিষয়শ্রেণী:২০২৪-এ আত্মহত্যা বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:২০শ শতাব্দীর ইংরেজ লেখিকা বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:২১শ শতাব্দীর ইংরেজ লেখিকা বিষয়শ্রেণী:মার্কিন অজ্ঞেয়বাদী বিষয়শ্রেণী:ইংরেজ-ইহুদি বংশোদ্ভূত মার্কিন ব্যক্তি বিষয়শ্রেণী:ইসলাম বিষয়ক মার্কিন পণ্ডিত বিষয়শ্রেণী:ইউথ্যানাসিয়ায় মৃত্যু বিষয়শ্রেণী:ইংরেজ অজ্ঞেয়বাদী বিষয়শ্রেণী:মার্কিন যুক্তরাষ্ট্রে ইংরেজ অভিবাসী বিষয়শ্রেণী:ইসরায়েলে ইংরেজ প্রবাসী বিষয়শ্রেণী:ইহুদি মার্কিন লেখক বিষয়শ্রেণী:ইহুদি অজ্ঞেয়বাদী বিষয়শ্রেণী:ইসলামের ইহুদি পণ্ডিত বিষয়শ্রেণী:Naturalized citizens of the United States বিষয়শ্রেণী:ওয়াশিংটন রাজ্যে আত্মহত্যা বিষয়শ্রেণী:ইসলামের নারী পণ্ডিত বিষয়শ্রেণী:সিয়াটলের লেখক বিষয়শ্রেণী:নিউ ইয়র্ক টাইমস কলামলেখক বিষয়শ্রেণী:টাইম (ম্যাগাজিন) এর সংশ্লিষ্টজন বিষয়শ্রেণী:দ্য জেরুজালেম পোস্ট এর সংশ্লিষ্টজন বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:জেরুসালেমের হিব্রু বিশ্ববিদ্যালয়ের প্রাক্তন শিক্ষার্থী বিষয়শ্রেণী:রেডিং, বার্কশায়ার এর লেখক বিষয়শ্রেণী:মার্কিন অ-কল্পকাহিনী লেখিকা বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক